i/,4 C. PLINII HIST. NAT. LIB. XXVIII. 



opus sit, ursino adipe fricari convenit : cinerem aprini 

 aut siiilli fimi inveterati adspergi potioni vini. Adferunt 

 et magi sua commenta. Primum omnium, rabiem hir- 

 corum , si mulceatur barba , mitigari : eadem praeclsa , 

 non abire eos in alienum gregem. Huic admiscent fimum 

 caprinum, et subdito linteolo uncto, cava manu, quan- 

 tum pati possit, fervens sustinere jubent : ita ut si laeva 

 pars doleat, haec medicina in dextra manu fit, aut e 

 contrario. Fimum quoque ad eum usum acus aereae 

 punctis tolli jubent. Modus curationis est, donec vapor 

 ad lumbos pervenisse sentiatur. Postea vero manum 

 porro tuso illinunt, item lumbos ipso fimo cum melle : 

 suadentque in eodem dolore et testes leporis devorare. 

 Ischiadicis fimum bubulum imponunt, calfactum in fo- 

 liis cinere ferventi. In renum dolore leporis rens crudos 

 devorari jubent, aut certe coctos, ita ne dente contin- 

 gantur. Ventris quidem dolore tentari negant talum le- 

 poris habentes. 



Ad lienem s.inandum. 



LVII. Lienem sedat fel apri vel suis potum , vel cer- 

 vini cornus cinis in aceto. Efficacissime tamen invete- 

 ratus lien asini , ita ut in triduo sentiatur utilitas. 

 Asinini pulli fimum, quod primum edidit (poleam vo- 



